Viborger Samler, 1831-09-01
Kjøbenhavn. Om Morderen Hoffs Henrettelse læser man endvidere. Om Natten for Dødsdagen havde han nyde en tryg Søvn, og da hans Sjælesørger kort før den militaire Commando afhentede ham, lidet efter Kl. 5, besøgte ham i Arresten paa Hovedvagten, fandt han ham i en rolig besindig Tilstand. Efter Delinqventens Optrædelse paa Skafottet tiltalte Hr. Prof. Brorson ham med nogle passende Ord, der syntes at gjøre dybt Jndtryk paa ham. Han takkede nu Professoren for den Omhu, denne havde viist ham, og bad Regimentets Auditeur, Hr. Kammerjunker Barneckow om Forladelse, hvis han under Sagen havde givet ham Anledning til Misfornøielse. Hr. Auditeuren oplæste nu Dommen og den allerhøieste Resolution; Præsten talte atter nogle Ordtil ham og Delinqventen begyndte derefter med megen Rolighed at tage sit Tøi af. Paa eengang syntes han imidlertid ligesom at befinde sig paa Noget, og han henvendte sig nu til den forsamlede Mængde, idet han med fast og høi Stemme, bad Enhver, der maatte have noget imod ham, at forglemme det, ligesom han tilgav Enhver, der havde fornærmet ham; formanede til Lydighed imod Kongen og Øvrigheden og fremstillede sin Død som en Advarsel om standhaftig Kamp mod Lidenskabernes Fristelse. Disse Ord og den Maade, hvorpaa de bleve fremførte, rørte enhver Tilstedeværende; Præsten og Auditeuren rakte ham Haanden; og hans sidste Bon til disse, før han selv blottede sin Hals, gjaldt endnu hans fængslede Broder. - Under hele Executionen herskede den største Rolighed og Orden. Regimentet var opstillet omkring Skafottet, og Stadens Commandant var tilstede. Endeel Husarer holdt Orden, og Politie var i civil Dragt fordeelt paa Veien fra Hovedvagten til Retterstedet. - Lige indtil Dommen blev ham forkyndt, havde Delinqventen endnu baaret Haab om at see sit Liv frelst, og selv efter Forkyndelsen bønfaldt han om at beholde Livet mod at vorde underkastet den strængeste Slaveriesstraf. Først da han saae Døden uundgaaelig for sig, gjorde han sig fortrolig med Tanken derom, og har nu sin vistnok fortjente Skjæbne med Taalmod og Hengivelse. Det er ikke umærkeligt, at Hoff allerede flere Maaneder for han begik Mordet, hyppigt skal have læst i Andagtsskrifter, ligesom han efter Gierningen og indtil sit Endeligt har viist den største Redebonhed til at modtage Religionens Trøst. (Kbh.) Under Titel af "Frimodige yttringer omdet Danske Toldvæsen har Hr. Pastor P. Worm i Hyllested udgivet et lidet Skrift, der, endskjøndt de deri udtalte Ideer ei ere gandske nye, dog fortjener al Opmærksomhed. Han foreslaaer deri en fuldkommen Ophævelse saavel af al Ind- og UdførselsDifferents- og Transit-Told, Consumtion og Accise, som og af Forbudet mod Brændeviinsbrænden paa Landet, hvilket Tab for Statscassen han da igjen vilde have erstattet paa følgende Maade. Jstedetfor Tolden skulde der af alle fra inden eller udenlandske Havne hjemkommende Skibe erlægges en vis Afgift efter deres Drægtighed, og istedetfor Accise lægges en Skat paa alle Boepæle i Staden, Brænderier, Kroer paa Landet o. s. v., alt efter deres Størrelse. Heraf vilde flyde følgende Fordeele: 1) Snighandelen vilde ophøre 2) Handelens større Sikkerhed og friskere Opblomstren, 3) formeret Production og Udforelse af Brændeviin, 4) Ophævelse af Toldlinienved Colding, 5) Besparelse af Underholdning af en Hær af Toldofficianter, 6) en Staten tilflydende, større og for Undersaatterne mindre tryk tende Jndtægt.